|  |
| --- |
| **Analýza sociálnych vplyvov****Vplyvy na hospodárenie domácností, prístup k zdrojom, právam, tovarom a službám, sociálnu inklúziu, rovnosť príležitostí a rodovú rovnosť a vplyvy na zamestnanosť** |
| **4.1 Identifikujte, popíšte a kvantifikujte vplyv na hospodárenie domácností a špecifikujte ovplyvnené skupiny domácností, ktoré budú pozitívne/negatívne ovplyvnené.** |

|  |
| --- |
| *Vedie návrh k zvýšeniu alebo zníženiu príjmov alebo výdavkov domácností?* *Ktoré skupiny domácností/obyvateľstva sú takto ovplyvnené a akým spôsobom?* *Sú medzi potenciálne ovplyvnenými skupinami skupiny v riziku chudoby alebo sociálneho vylúčenia?* |

|  |  |
| --- | --- |
| *Popíšte* ***pozitívny*** *vplyv na hospodárenie domácností s uvedením, či ide o zvýšenie príjmov alebo zníženie výdavkov:* | Predkladaný materiál vytvorí predpoklady na zlepšenie populačnej mobility a prostredníctvom kvalitnejšej dopravnej infraštruktúry zlepší medziregionálnu aj regionálnu dopravnú dostupnosť.Očakáva sa, že po realizácii navrhovaných opatrení dôjde k zníženiu nehodovosti, menšej produkcii emisií, k redukcii kongescií, zníženiu prevádzkových nákladov vozidiel, a najmä ku skráteniu cestovného času. Zvýši sa atraktivita dotknutých regiónov z pohľadu rozvoja podnikateľských aktivít, a tým aj zamestnanosť a príjmy domácností.Významný dopad na zamestnanosť bude mať realizácia opatrení najmä v súvislosti s budovaním infraštruktúry a čiastočne aj počas jej prevádzky vytváraním konkurencieschopných regionálnych trhov. Tieto faktory sa priaznivo odrazia na raste príjmov domácností. |
| *Špecifikujte* ***pozitívne*** *ovplyvnené skupiny:* | Predkladaný koncepčný materiál bude mať pozitívny vplyv na všetky skupiny obyvateľstva z hľadiska veku i ekonomickej aktivity. |
| *Popíšte* ***negatívny*** *vplyv na hospodárenie domácností s uvedením, či ide o zníženie príjmov alebo zvýšenie výdavkov:* | Napĺňanie cieľov navrhovaného materiálu nepredpokladá negatívne vplyvy na hospodárenie domácností. |
| *Špecifikujte* ***negatívne*** *ovplyvnené skupiny:* | - |
| *Špecifikujte ovplyvnené skupiny* ***v riziku chudoby alebo sociálneho vylúčenia*** *a popíšte vplyv:* | Navrhovaný materiál nebude mať významný priamy vplyv na skupiny v riziku chudoby alebo sociálneho vylúčenia. Zlepšenie dostupnosti materiálových a nemateriálových zdrojov, komodít a služieb môže viesť k zlepšeniu ich životných podmienok. Zvýšenie atraktivity SR a rozvoj mobility ľudí, tovarov i služieb môže viesť k  rozvoju podnikateľských aktivít subjektov zo SR, ale aj zo zahraničia, s pozitívnym dopadom na zamestnanosť a rast miezd, s vplyvom práve na skupiny v riziku chudoby alebo sociálneho vylúčenia |

|  |
| --- |
| *Kvantifikujte rast alebo pokles príjmov/výdavkov za jednotlivé ovplyvnené skupiny domácností / skupiny jednotlivcov a počet obyvateľstva/domácností ovplyvnených predkladaným materiálom.**V prípade vyššieho počtu ovplyvnených skupín doplňte do tabuľky ďalšie riadky.**V prípade, ak neuvádzate kvantifikáciu, uveďte dôvod.* |

|  |
| --- |
| ***Ovplyvnená skupina č. 1:*** |
| *Pozitívny vplyv - priemerný rast príjmov/ pokles výdavkov v skupine v eurách a/alebo v % / obdobie:* |  |
| *Negatívny vplyv - priemerný pokles príjmov/ rast výdavkov v skupine v eurách a/alebo v % / obdobie:*  |  |
| *Veľkosť skupiny (počet obyvateľov):* |  |
| ***Ovplyvnená skupina č. 2:*** |
| *Pozitívny vplyv - priemerný rast príjmov/pokles výdavkov v skupine v eurách a/alebo v % / obdobie:* |  |
| *Negatívny vplyv - priemerný pokles príjmov/ rast výdavkov v skupine v eurách a/alebo v % / obdobie:*  |  |
| *Veľkosť skupiny (počet obyvateľov):* |  |
| *Dôvod chýbajúcej kvantifikácie:* | Vzhľadom na rámcový charakter predkladaného koncepčného materiálu a charakter navrhovaných opatrení nie je možné exaktne vyjadriť počet ovplyvnených osôb, je však možné predpokladať, že výhľadovo sa napĺňanie cieľov strategického dokumentu priamo, či nepriamo dotkne celej populácie SR. Počet priaznivo ovplyvnených obyvateľov, resp. domácností, a miera rastu príjmov, resp. poklesu výdavkov, bude závislá predovšetkým od intenzity rozvoja ekonomických aktivít v dotknutých oblastiach v nadväznosti na realizáciu opatrení definovaných v predkladanom dokumente. |
| *V prípade významných vplyvov na príjmy alebo výdavky vyššie špecifikovaných domácností v riziku chudoby, identifikujte a kvantifikujte vplyv na chudobu obyvateľstva (napr. mieru rizika chudoby, podiel rastu/poklesu výdavkov na celkových výdavkoch/príjme):* | Návrh nepredpokladá významný vplyv na príjmy alebo výdavky zraniteľných skupín obyvateľstva, ani skupín v riziku chudoby alebo sociálneho vylúčenia. |

|  |
| --- |
| **4.2 Identifikujte, popíšte a kvantifikujte vplyvy na prístup k zdrojom, právam, tovarom a službám u jednotlivých ovplyvnených skupín obyvateľstva a vplyv na sociálnu inklúziu.** |
| *Má návrh vplyv na prístup k zdrojom, právam, tovarom a službám?* *Špecifikujete ovplyvnené skupiny obyvateľstva a charakter zmeny v prístupnosti s ohľadom na dostupnosť finančnú, geografickú, kvalitu, organizovanie a pod. Uveďte veľkosť jednotlivých ovplyvnených skupín.* |

|  |  |
| --- | --- |
| *Rozumie sa najmä na prístup k:** *sociálnej ochrane, sociálno-právnej ochrane, sociálnym službám (vrátane služieb starostlivosti o deti, starších ľudí a ľudí so zdravotným postihnutím),*
* *kvalitnej práci, ochrane zdravia, dôstojnosti a bezpečnosti pri práci pre zamestnancov a existujúcim zamestnaneckým právam,*
* *pomoci pri úhrade výdavkov súvisiacich so zdravotným postihnutím,*
* *zamestnaniu, na trh práce (napr. uľahčenie zosúladenia rodinných a pracovných povinností, služby zamestnanosti), k školeniam, odbornému vzdelávaniu a príprave na trh práce,*
* *zdravotnej starostlivosti vrátane cenovo dostupných pomôcok pre občanov so zdravotným postihnutím,*
* *k formálnemu i neformálnemu vzdelávaniu a celo­životnému vzdelávaniu,*
* *bývaniu a súvisiacim základným komunálnym službám,*
* *doprave,*
* *ďalším službám najmä službám všeobecného záujmu a tovarom,*
* *spravodlivosti, právnej ochrane, právnym službám,*
* *informáciám*
* *k iným právam (napr. politickým).*
 | Napĺňaním cieľov Strategického plánu rozvoja dopravy SR do roku 2030 sa výrazne zlepší dostupnosť územia SR s významným priaznivým dopadom na prístupnosť zdrojov, tovarov a služieb.Prostredníctvom zlepšenia dostupnosti infraštruktúry vyššieho dopravného významu a optimalizáciou a integráciou systému verejnej osobnej dopravy, sa zlepší dostupnosť centier záujmu, čím sa zabezpečí plošné zlepšenie mobility obyvateľstva a jeho dostupnosti k sociálnym a zdravotným službám, vzdelaniu, zamestnaniu, štátnym verejným inštitúciám a pod.Je možné predpokladať, že výhľadovo bude mať napĺňanie cieľov strategického dokumentu priamy, resp. nepriamy vplyv na celú populáciu SR. |

|  |
| --- |
| *Má návrh významný vplyv na niektorú zo zraniteľných skupín obyvateľstva alebo skupín v riziku chudoby alebo sociálneho vylúčenia?* *Špecifikujte ovplyvnené skupiny v riziku chudoby a sociálneho vylúčenia a popíšte vplyv na ne. Je tento vplyv väčší ako vplyv na iné skupiny či subjekty? Uveďte veľkosť jednotlivých ovplyvnených skupín.* |

|  |  |
| --- | --- |
| *Zraniteľné skupiny alebo skupiny v riziku chudoby alebo sociálneho vylúčenia sú napr.:** *domácnosti s nízkym príjmom (napr. žijúce iba zo sociálnych príjmov, alebo z príjmov pod hranicou rizika chudoby, alebo s príjmom pod životným minimom, alebo patriace medzi 25% domácností s najnižším príjmom),*
* *nezamestnaní, najmä dlhodobo nezamestnaní, mladí nezamestnaní a nezamestnaní nad 50 rokov,*
* *deti (0 – 17),*
* *mladí ľudia (18 – 25 rokov),*
* *starší ľudia, napr. ľudia vo veku nad 65 rokov alebo dôchodcovia,*
* *ľudia so zdravotným postihnutím,*
* *marginalizované rómske komunity*
* *domácnosti s 3 a viac deťmi,*
* *jednorodičovské domácnosti s deťmi (neúplné rodiny, ktoré tvoria najmä osamelé matky s deťmi),*
* *príslušníci tretích krajín, azylanti, žiadatelia o azyl,*
* *iné zraniteľné skupiny, ako sú napr. bezdomovci, ľudia opúšťajúci detské domovy alebo iné inštitucionálne zariadenia*
 | Návrh nepredpokladá významný vplyv na zraniteľné skupiny obyvateľstva, ani na skupiny v riziku chudoby alebo sociálneho vylúčenia. |

|  |
| --- |
| **4.3 Identifikujte a popíšte vplyv na rovnosť príležitostí.****Identifikujte, popíšte a kvantifikujte vplyv na rodovú rovnosť.** |
| *Dodržuje návrh povinnosť rovnakého zaobchádzania so skupinami alebo jednotlivcami na základe pohlavia, rasy, etnicity, náboženstva alebo viery, zdravotného postihnutia veku a sexuálnej orientácie? Mohol by viesť k nepriamej diskriminácii niektorých skupín obyvateľstva? Podporuje návrh rovnosť príležitostí?* |

|  |
| --- |
| Realizácia opatrení definovaných v predkladanom materiáli nijakým spôsobom nevymedzuje a nepodnecuje podmienky a ani predpoklady na vznik faktorov spojených s vytváraním diskriminačného prostredia na základe pohlavia, rasy, etnického pôvodu, náboženského vyznania, viery, zdravotného postihnutia, veku či sexuálnej orientácie.Predkladaný materiál naopak prispieva k vytváraniu prostredia, ktoré zamedzuje vzniku diskriminačných činiteľov vo vzťahu k jednotlivým skupinám obyvateľstva a zabezpečuje rovnaké príležitosti a prístupnosť predmetu bez ohľadu na rodovú, rasovú, etnickú, náboženskú a inú príslušnosť. |

|  |
| --- |
| *Môže mať návrh odlišný vplyv na ženy a mužov? Podporuje návrh rovnosť medzi ženami a mužmi alebo naopak bude viesť k zväčšovaniu rodových nerovností? Popíšte vplyvy.* |

|  |  |
| --- | --- |
| *Pri identifikovaní rodových vplyvov treba vziať do úvahy existujúce rozdiely medzi mužmi a ženami, ktoré sú relevantné k danej politike. Podpora rodovej rovnosti spočíva v odstraňovaní obmedzení a bariér pre plnohodnotnú účasť na ekonomickom, politickom a sociálnom živote spoločnosti, ktoré súvisia s rodovými rolami či pohlavím. Hlavné oblasti podpory rodovej rovnosti:** *podpora vyrovnávania ekonomickej nezávislosti,*
* *zosúladenie pracovného, súkromného a rodinného života,*
* *podpora rovnej participácie na rozhodovaní,*
* *boj proti rodovo podmienenému násiliu a obchodovaniu s ľuďmi,*
* *eliminácia rodových stereotypov.*
 | Návrh nemá priamy vplyv na rovnosť medzi ženami a mužmi a nebude viesť k zväčšovaniu rodových nerovností. Materiál prispieva k vytváraniu prostredia, ktoré zamedzuje vzniku diskriminačných činiteľov. |

|  |
| --- |
| **4.4 Identifikujte, popíšte a kvantifikujte vplyvy na zamestnanosť a na trh práce.***V prípade kladnej odpovede pripojte* ***odôvodnenie*** *v súlade s Metodickým postupom pre analýzu sociálnych vplyvov.* |

|  |
| --- |
| *Uľahčuje návrh vznik nových pracovných miest? Ak áno, ako? Ak je to možné, doplňte kvantifikáciu.* |
| *Identifikujte, v ktorých sektoroch a odvetviach ekonomiky, v ktorých regiónoch, pre aké skupiny zamestnancov, o aké typy zamestnania /pracovných úväzkov pôjde a pod.*  | Počas implementácie opatrení definovaných v predkladanom koncepčnom materiáli môže dôjsť k rastu zamestnanosti z dôvodu realizácie predprojektovej a projektovej prípravy (projekčné kancelárie), z dôvodu realizácie stavieb (stavebné firmy zamerané na inžiniersku výstavbu a ich subdodávatelia) a v prípade zavádzania opatrení v oblasti IDS a verejnej osobnej dopravy (subjekty elektrotechnického priemyslu a IT).Realizáciou navrhovaných opatrení dôjde ku skvalitneniu dopravného systému ako celku, čo pozitívne ovplyvní podnikateľské subjekty, pre ktoré je doprava a logistika súčasťou výrobného procesu. Špeciálne to platí pre dopravcov v každom dopravnom móde.Po aplikácii zámerov návrhu môže vplyvom zvýšenia mobility obyvateľstva a tovaru, dostupnosti územia a zvýšenia atraktivity územia SR dôjsť k rastu investičnej aktivity domácich aj zahraničných investorov, čo vytvára predpoklady pre vytváranie nových pracovných miest v celom spektre odvetví hospodárstva SR, na celom území SR. Vzhľadom na rámcový charakter predkladaného návrhu nie je reálne kvantifikovať počet ani typ nových pracovných miest, a nie je možné špecifikovať ich lokalizáciu. |
| *Vedie návrh k zániku pracovných miest?* *Ak áno, ako a akých? Ak je to možné, doplňte kvantifikáciu.* |
| *Identifikujte, v ktorých sektoroch a odvetviach ekonomiky, v ktorých regiónoch, o aké typy zamestnania /pracovných úväzkov pôjde a pod. Identifikujte možné dôsledky, skupiny zamestnancov, ktoré budú viac ovplyvnené a rozsah vplyvu.* | Napĺňanie cieľov navrhovaného dokumentu nepredpokladá zánik pracovných miest v akomkoľvek sektore ekonomiky. Z pohľadu zamestnanosti nie sú ohrozené žiadne skupiny obyvateľstva stratou práce ani hromadným prepúšťaním. |
| *Ovplyvňuje návrh dopyt po práci?* *Ak áno, ako?* |
| *Dopyt po práci závisí na jednej strane na produkcii tovarov a služieb v ekonomike a na druhej strane na cene práce.* | Synergické efekty napĺňania cieľov navrhovaného materiálu môžu z hľadiska potenciálnych priaznivých vplyvov na vytváranie nových pracovných miest vyvolať dopyt po práci, avšak nie je možné špecifikovať profesie, po ktorých bude zvýšený dopyt, ani tento dopyt exaktne kvantifikovať. |
| *Má návrh dosah na fungovanie trhu práce?* *Ak áno, aký?* |
| *Týka sa makroekonomických dosahov ako je napr. participácia na trhu práce, dlhodobá nezamestnanosť, regionálne rozdiely v mierach zamestnanosti.* *Ponuka práce môže byť ovplyvnená rôznymi premennými napr. úrovňou miezd, inštitucionálnym nastavením (napr. zosúladenie pracovného a súkromného života alebo uľahčovanie rôznych foriem mobility).* | Návrh nemá dosah na fungovanie trhu práce. |
| *Má návrh špecifické negatívne dôsledky pre isté skupiny profesií, skupín zamestnancov či živnostníkov?* *Ak áno, aké a pre ktoré skupiny?* |
| *Návrh môže ohrozovať napr. pracovníkov istých profesií favorizovaním špecifických aktivít či technológií.* | Predkladaný materiál nemá negatívne dôsledky pre špecifické skupiny profesií, zamestnancov ani živnostníkov. |
| *Ovplyvňuje návrh špecifické vekové skupiny zamestnancov? Ak áno, aké? Akým spôsobom?* |
| *Identifikujte, či návrh môže ovplyvniť rozhodnutia zamestnancov alebo zamestnávateľov a môže byť zdrojom neskoršieho vstupu na trh práce alebo predčasného odchodu z trhu práce jednotlivcov.“* | Návrh neovplyvňuje špecifické skupiny zamestnancov. |